Verica Nedeļkoviča

Verica Nedeļkoviča (; dzimusi kā Jovanoviča ()  Čačakā, mirusi  Belgradā) bija Serbijas starptautiskā lielmeistare šahā (1978).

 Biogrāfija 
No 1950. gadu vidus līdz 1960. gadu beigām bijusi viena no vadošajām Dienvidslāvijas šahistēm. Sešas reizes uzvarējusi Dienvidslāvijas sieviešu šaha čempionātos (1950, 1951, 1952, 1953, 1958, 1965). Daudzu starptautisko šaha turnīru laureāte, tajā skaitā divas reizes pēc kārtas uzvarējusi Belgradas sieviešu šaha turnīrā (1961, 1962).

Piecas reizes piedalījusies Pasaules šaha čempiones izcīņas cikla pretendentu turnīros, kuros lielāko panākumu guvusi 1959. gadā Plovdivā, kad bijusi otrā aiz uzvarētājas Kiras Zvorikinas.1959 Candidates Tournament Arī pārējos pretendentu turnīros ierindojusies pirmajā desmitniekā: 1955. gadā bijusi 6. vietā, 1961. gadā ieņēmusi 4. vietu,1961 Candidates Tournament 1964. gadā palikusi 9. vietā,1964 Candidates Tournament bet 1967. gadā bijusi 6. vietā.

Pārstāvējusi Dienvidslāvijas izlasi Pasaules šaha olimpiādēs, kurās piedalījusies 2 reizes (1963-1966). 1963. gadā komandu vērtējumā izcīnījusi sudraba medaļu, bet individuālajā vērtējumā izcīnījusi zelta medaļu, sasniedzot simtprocentīgo rezultātu - 12 punkti no 12 iespējamajiem.OlimpBase :: Women's Chess Olympiads :: Verica Nedeljković

Par panākumiem turnīros FIDE 1954. gadā Nedeļkovičai piešķīra starptautiskās meistares (WIM), bet 1978. gadā - starptautiskās lielmeistares (WGM) goda nosaukumu.

Pēc izglītības bijusi kuģubūves inženiere, tehnisko zinātņu kandidāte. Strādājusi par lektoru Belgradas Universitātes Politehniskajā fakultātē. Bijusi precējusies ar šahistu, šaha treneri un ārstu pēc profesijas — Srečko Nedeļkoviču (1923—2011).In Memoriam - Srecko Nedeljkovic

Mirusi 2023. gada 13. decembrī Belgradā 94 gadu vecumā.IN MEMORIAM – VERICA NEDELJKOVIĆ (1929-2023)

 Atsauces 

 Ārējās saites 

Kategorija:1929. gadā dzimušie
Kategorija:2023. gadā mirušie
Kategorija:Moravicas apgabalā dzimušie
Kategorija:Dienvidslāvijas šahisti
Kategorija:Serbijas šahisti